CELEX: 32013H0647
Language: fi
Date: 2013-11-08 00:00:00
Title: 2013/647/EU: Komission suositus, annettu 8 päivänä marraskuuta 2013 , elintarvikkeiden akryyliamidipitoisuuksien tutkimuksista  ETA:n kannalta merkityksellinen teksti

12.11.2013   
            
            
               FI
            
            
               Euroopan unionin virallinen lehti
            
            
               L 301/15
            
         KOMISSION SUOSITUS,
   annettu 8 päivänä marraskuuta 2013,
   elintarvikkeiden akryyliamidipitoisuuksien tutkimuksista
   (ETA:n kannalta merkityksellinen teksti)
   (2013/647/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 292 artiklan,
   sekä katsoo seuraavaa:
   
               (1)
            
            
               Elintarviketeollisuus, jäsenvaltiot ja komissio ovat toteuttaneet vuodesta 2002 lähtien laajamittaisia toimia tutkiakseen akryyliamidin muodostumistapoja ja vähentääkseen elintarvikejalosteiden akryyliamidipitoisuuksia.
            
         
               (2)
            
            
               Euroopan elintarvike- ja juomateollisuutta edustava FoodDrinkEurope-järjestö on laatinut ohjeet (1), joihin sisältyy välineitä, joita elintarvikkeiden valmistajat voivat käyttää valikoivasti omien tarpeidensa mukaisesti alentaakseen tuotteidensa akryyliamidipitoisuuksia. Lisäksi on laadittu lyhyitä esitteitä, joissa on tietoa tärkeimmistä välineistä kullakin sektorilla. Tätä toimea ovat tukeneet ja siihen ovat osallistuneet lainsäädännöstä vastaavat viranomaiset.
            
         
               (3)
            
            
               Joidenkin elintarvikkeiden akryyliamidipitoisuudet osoittautuivat selvästi korkeammiksi kuin pitoisuudet samaan tuoteryhmään kuuluvissa vastaavissa tuotteissa. Sen vuoksi komissio katsoi aiheelliseksi, että jäsenvaltioiden toimivaltaiset viranomaiset toteuttavat tutkimuksia tarkastelemalla elintarvikealan toimijoiden käyttämiä tuotanto- ja jalostusmenetelmiä. Tätä varten komissio antoi 10 päivänä tammikuuta 2011 suosituksen (2) elintarvikkeiden akryyliamidipitoisuuksien tutkimuksista, jäljempänä ’vuoden 2011 suositus’.
            
         
               (4)
            
            
               Vuoden 2011 suosituksen mukaan jäsenvaltioita kehotetaan toteuttamaan tutkimuksia, jos tietyn elintarvikkeen akryyliamidipitoisuus ylittää suosituksen liitteessä ilmoitetut ohjearvot.
            
         
               (5)
            
            
               Jäsenvaltiot ovat seuranneet elintarvikkeen akryyliamidipitoisuuksia vuosina 2007–2009 komission suosituksen 2007/331/EY (3) mukaisesti ja vuodesta 2010 alkaen komission suosituksen 2010/307/EU (4) mukaisesti. Seuranta on kohdennettu niihin elintarvikkeisiin, joista tiedetään, että niiden akryyliamidipitoisuus on korkea ja/tai että ne vaikuttavat merkittävästi ihmisten ravinnon kautta saaman akryyliamidin määrään.
            
         
               (6)
            
            
               Euroopan elintarviketurvallisuusviranomainen, jäljempänä ’EFSA’, on koonnut vuosien 2007–2010 seurantatulokset 18 päivänä lokakuuta 2012 annettuun tieteelliseen raporttiin (5), jossa päivitetään elintarvikkeiden akryyliamidipitoisuudet seurantavuosilta 2007–2010. EFSA totesi, etteivät akryyliamidipitoisuudet ole selvästi laskeneet eri elintarvikeryhmissä ja että akryyliamidipitoisuuksien laskua havaittiin vain harvoissa elintarvikeryhmissä, kun taas muissa elintarvikeryhmissä pitoisuuksien havaittiin nousseen.
            
         
               (7)
            
            
               Vuosina 2011 ja 2012 saatujen tutkimustulosten sekä suositusten 2007/331/EY ja 2010/307/EU mukaisesti saatujen seurantatulosten perusteella on aiheellista muuttaa tiettyjä, vuoden 2011 suosituksen liitteessä ilmoitettuja ohjearvoja.
            
         
               (8)
            
            
               Siksi vuoden 2011 suositus olisi korvattava uudella suosituksella.
            
         
               (9)
            
            
               Tutkimuksiin olisi edelleen sisällyttävä elintarvikealan toimijan HACCP-järjestelmän (vaarojen analysointi ja kriittiset kohdat niiden valvomiseksi) tai vastaavan järjestelmän (6) tutkiminen; tarkoituksena on selvittää yhdessä elintarvikealan toimijan kanssa, onko asiaankuuluvat jalostusvaiheet, joissa akryyliamidia saattaa muodostua, määritetty ja onko niiden valvomiseksi toteutettu asianmukaiset toimenpiteet. Toimivaltaisten viranomaisten olisi arvioitava, missä määrin elintarvikealan toimija on toteuttanut nykyisin tiedossa olevia vaihtoehtoja akryyliamidipitoisuuksien minimoimiseksi, esimerkiksi niitä, joita ehdotetaan Codex Alimentarius -komission akryyliamidia koskevissa käytännesäännöissä ja FoodDrinkEurope-järjestön laatimissa akryyliamidia koskevissa ohjeissa.
            
         
               (10)
            
            
               Tässä suosituksessa asetetut ohjearvot on tarkoitettu vain osoittamaan tarvetta tutkimukseen. Ne eivät siis ole turvallisuusrajoja. Sen vuoksi täytäntöönpanotoimia olisi toteutettava ja/tai nopeaan hälytysjärjestelmään olisi tehtävä ilmoitus vain, jos on tehty luotettava riskinarviointi tapauskohtaisesti, muttei pelkästään siksi, että ohjearvo on ylittynyt.
            
         
               (11)
            
            
               Tämän suosituksen mukaisesti vuosina 2013 ja 2014 saatujen tutkimustulosten, suosituksen 2010/307/EU mukaisesti saatujen seurantatulosten sekä EFSAn suorittaman, elintarvikkeissa olevaa akryyliamidia koskevan päivitetyn riskinarvioinnin tulosten perusteella komissio arvioi tilanteen sen jälkeen, kun EFSAn riskinarviointi tulee saataville, ja päättää muiden asianmukaisten toimenpiteiden tarpeesta,
            
         ON ANTANUT TÄMÄN SUOSITUKSEN:
   
               1.
            
            
               Jäsenvaltioiden olisi elintarvikealan toimijoiden aktiivisen osallistumisen avulla toteuttava lisätutkimuksia elintarviketuottajien käyttämistä tuotanto- ja jalostusmenetelmistä tapauksissa, joissa elintarvikkeen akryyliamidipitoisuus, joka on testattu suosituksen 2010/307/EU mukaisessa seurannassa, ylittää tämän suosituksen liitteessä eri elintarvikeryhmille asetetut akryyliamidin ohjearvot.
            
         
               2.
            
            
               Edellä olevan 1 kohdan soveltamista varten akryyliamidipitoisuus olisi arvioitava niin, että analyyttisen mittauksen epävarmuutta ei oteta huomioon.
            
         
               3.
            
            
               Edellä olevassa 1 kohdassa tarkoitettuihin tutkimuksiin olisi sisällyttävä elintarvikealan toimijan HACCP-järjestelmään (vaarojen analysointi ja kriittiset kohdat niiden valvomiseksi) perustuvien menettelyjen tutkiminen, jotta voidaan selvittää
               
                           a)
                        
                        
                           onko elintarvikealan toimija määrittänyt HACCP-järjestelmän tai vastaavan järjestelmän asiaankuuluvat jalostusvaiheet, joissa akryyliamidia saattaa muodostua; ja
                        
                     
                           b)
                        
                        
                           onko elintarvikealan toimija toteuttanut asianmukaiset riskinhallintatoimenpiteet.
                        
                     
         
               4.
            
            
               Edellä olevassa 1 kohdassa tarkoitetuissa tutkimuksissa olisi erityisesti arvioitava, missä määrin elintarvikealan toimija on toteuttanut nykyisin tiedossa olevia vaihtoehtoja akryyliamidipitoisuuksien minimoimiseksi, esimerkiksi niitä, jotka mainitaan Codex Alimentarius -komission akryyliamidia koskevissa käytännesäännöissä ja FoodDrinkEurope-järjestön laatimissa akryyliamidia koskevissa ohjeissa.
            
         
               5.
            
            
               Jäsenvaltioiden on raportoitava tuloksista komissiolle 31 päivään lokakuuta 2014 mennessä ja 30 päivään huhtikuuta 2015 mennessä.
            
         
               6.
            
            
               Tällä suosituksella korvataan elintarvikkeiden akryyliamidipitoisuuksien tutkimuksista 10 päivänä tammikuuta 2011 annettu suositus.
            
         
      Tehty Brysselissä 8 päivänä marraskuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  FoodDrinkEurope-järjestön laatimat ohjeet sisältävät 14 muuttujaa, jotka on koottu neljään ryhmään; näistä elintarvikkeiden tuottajat voivat valita tarpeidensa mukaan sopivimmat akryyliamidipitoisuuksien vähentämiseksi tuotteissaan. Ryhmittely on tehty viljelyn, valmistusohjeen, jalostuksen ja viimeistelyn perusteella. Ohjeisiin voi tutustua osoitteessa
   http://ec.europa.eu/food/food/chemicalsafety/contaminants/ciaa_acrylamide_toolbox09.pdf
   
      (2)  http://ec.europa.eu/food/food/chemicalsafety/contaminants/recommendation_10012011_acrylamide_food_en.pdf
   
      (3)  Komission suositus 2007/331/EY, tehty 3 päivänä toukokuuta 2007, elintarvikkeiden akryyliamidipitoisuuksien seurannasta (EUVL L 123, 12.5.2007, s. 33).
   
      (4)  Komission suositus 2010/307/EY, annettu 2 päivänä kesäkuuta 2010, elintarvikkeiden akryyliamidipitoisuuksien seurannasta (EUVL L 137, 3.6.2010, s. 4).
   
      (5)  ”European Food Safety Authority, Update on acrylamide levels in food from monitoring years 2007 to 2010”, EFSA Journal (2012) 10(10):2938. [38 s.] doi:10.2903/j.efsa.2012.2938. Saatavilla internetissä osoitteessa www.efsa.europa.eu/efsajournal
   
      (6)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).
   
      LIITE
      Akryyliamidin ohjearvot, jotka perustuvat EFSAn suorittamasta seurannasta saatuihin tietoihin vuosilta 2007–2012
      
                  Elintarvike
               
               
                  Ohjearvo
                  [μg/kg]
               
               
                  Huomautus
               
            
                  Nautintavalmiit ranskalaiset perunat
               
               
                  600
               
               
                  Nautintavalmiina myytävä tuote, sellaisena kuin se on määriteltynä suosituksen 2010/307/EU liitteessä olevan C osan 1 kohdassa
               
            
                  Perunalastut tuoreista perunoista ja perunataikinasta
               
               
                  1 000
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 2 ja 10 kohdassa
               
            
                  Perunapohjaiset voileipäkeksit
               
               
                   
               
            
                  Tuore leipä
               
               
                   
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 4 kohdassa
               
            
                  
                              a)
                           
                           
                              vehnäpohjainen leipä
                           
                        
               
                  80
               
            
                  
                              b)
                           
                           
                              muu tuore leipä kuin vehnäpohjainen leipä
                           
                        
               
                  150
               
            
                  Aamiaisviljavalmisteet (lukuun ottamatta puuroa)
               
               
                   
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 5 kohdassa
               
            
                  
                              —
                           
                           
                              lesetuotteet ja kokojyvämurot, paisutetut murot (paisutetut murot otetaan huomioon vain, jos ne on varustettu tuotetiedoilla)
                           
                        
               
                  400
               
            
                  
                              —
                           
                           
                              vehnä- ja ruispohjaiset tuotteet (1)
                              
                           
                        
               
                  300
               
            
                  
                              —
                           
                           
                              maissi-, kaura-, speltti-, ohra- ja riisipohjaiset tuotteet (1)
                              
                           
                        
               
                  200
               
            
                  Keksit ja vohvelit
               
               
                  500
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 6 kohdassa
               
            
                  Voileipäkeksit, lukuun ottamatta perunapohjaisia voileipäkeksejä
               
               
                  500
               
            
                  Näkkileipä
               
               
                  450
               
            
                  Piparkakut
               
               
                  1 000
               
            
                  Tämän ryhmän muita tuotteita vastaavat tuotteet
               
               
                  500
               
            
                  Paahdettu kahvi
               
               
                  450
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 7 kohdan 1 alakohdassa
               
            
                  Pikakahvi
               
               
                  900
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 7 kohdan 2 alakohdassa
               
            
                  Kahvinkorvikkeet
               
               
                   
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 7 kohdan 3 alakohdassa
               
            
                  
                              a)
                           
                           
                              pääasiassa viljapohjaiset kahvinkorvikkeet
                           
                        
               
                  2 000
               
            
                  
                              b)
                           
                           
                              muut kahvinkorvikkeet
                           
                        
               
                  4 000
               
            
                  Muut lastenruoat kuin viljapohjaiset valmisruoat (2)
                  
               
               
                   
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 8 kohdassa
               
            
                  
                              a)
                           
                           
                              luumuja sisältämättömät
                           
                        
               
                  50
               
            
                  
                              b)
                           
                           
                              luumuja sisältävät
                           
                        
               
                  80
               
            
                  Imeväisille ja pikkulapsille tarkoitetut korput ja keksit
               
               
                  200
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 9 kohdan 1 alakohdassa
               
            
                  Imeväisille ja pikkulapsille tarkoitetut viljapohjaiset valmisruoat (3), lukuun ottamatta korppuja ja keksejä
               
               
                  50
               
               
                  Tuote sellaisena kuin se myydään, sellaisena kuin se on määriteltynä suosituksen 2010/307/EU liitteessä olevan C osan 9 kohdan 2 alakohdassa
               
            
         (1)  Muut kuin kokojyvä- ja/tai lesepohjaiset murot. Ryhmitys tehdään sen viljan perusteella, jonka osuus on suurin.
      
         (2)  Sellaisina kuin ne määritellään imeväisille ja pikkulapsille tarkoitetuista viljapohjaisista valmisruoista ja muista lastenruoista 5 päivänä joulukuuta 2006 annetun komission direktiivin 2006/125/EY 1 artiklan 2 kohdan b alakohdassa (EUVL L 339, 6.12.2006, s. 16).
      
         (3)  Sellaisina kuin ne määritellään direktiivin 2006/125/EY 1 artiklan 2 kohdan a alakohdassa.